528.05 REGOLAMENTI DWAR IL-FUNZJONIJIET U R-RESPONSABBILTAJIET TAD-DIPARTIMENT GĦAR-REGOLAMENTAZZJONI TAS-SAĦĦA L-AVVIŻ LEGALI 391 tal-2013. L-AVVIŻ LEGALI 391 tal-2013. 1. Titolu. It-titolu ta’ dawn ir-regolamenti huwa r-Regolamenti dwar il-Funzjonijiet u r-Responsabbiltajiet tad-Dipartiment għar-Regolamentazzjoni tas-Saħħa. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar is-Saħħa; Kap. 528. Kap. 528. " Ministru " tfisser il-Ministru responsabbli għas-Saħħa. 3. (1) Tkun il-funzjoni tad-Dipartiment għar-Regolamentazzjoni tas-Saħħa b’mod ġenerali li jissalvagwardja s-saħħa pubblika, joħroġ li ċenzi, jissorvelja u jispezzjonal-għoti ta’ servizzi tas-saħħa sabiex jassigura l-kwalità u s-sigurtà tagħhom, u sabiex jirrakkomanda l-istandards li għandhom jintlaħqu mill-fornituri tas-servizzi tas-saħħa u jagħti pariri lill-Ministru fuq materji li jirrigwardaw is-saħħa pubblika. (2) B’mod partikolari fost il-funzjonijiet u d-dmirijiet tiegħu, dan id-Dipartiment għandu: (a) jifformula regolamenti u standards skont id-direzzjoni tal-Gvern u jassigura l-infurzar tagħhom; (b) jagħti pariri lill-Gvern fuq aspetti ta’ regolamentazzjoni tas-saħħa pubblika dwar ikel, mediċini, prodotti tad-demm, organiand professjonisti tas-saħħa; (ċ) jirċievi u jipproċessa applikazzjonijiet għall-ħruġ ta’ liċenzi għal kull servizz tas-saħħa, spiżerija, u servizzi oħra li jaqgħu taħt ir-regolamenti tas-saħħa pubblika u offruti minn fornituri ta’ servizzi tas-saħħa; (d) Kap. 31. Kap. 31. jirċievi u jipproċessa applikazzjonijiet għall-ħruġ ta’ liċenzi, mill-Ministru, għad-djar ta’ infermerija jew djar tal-anzjani taħt l-artikolu 98 tal-Ordinanza dwar il-Professjoni Medika u l-Professjonijiet li għandhom x’jaqsmu magħha; (e) jevalwa, jakkredita, jirrikonoxxi u joħroġ li ċenzi dwar sistemi, policies, aġenziji, entitajiet, u fornituri privati ta’ servizzi tas-saħħa fejn is-sigurtà tal-istituzzjoni u tal-għoti tas-servizz ikunu assigurati; (f) jissorvelja u jassigura li jinżammu l-istandards u r-regolamenti tas-saħħa pubblika f’bini u entitajiet oħra liċenzjati kif xieraq; (g) jagħti pariri lill-Gvern fuq aspetti tat-tħejjija għall-emerġenzi tas-saħħa pubblika u jikkordina programmi ta’ rispons għall-emerġenzi; (h) jissalvagwardja s-saħħa u l-benesseri tal-pubbliku permezz tal-infurzar tar-regolamenti nazzjonali u internazzjonali u tal-leġislazzjoni dwar is-saħħa pubblika; (i) jipprevjeni mard li jittieħed u li ma jitteħidx u jissorvelja u jikkontrolla sabiex jipproteġi l-pubbliku ġenerali minn mard simili; (j) jiżviluppa, jikkordina u jivvaluta diversi programmi ta’ monitoraġġ ambjentali mmirati biex inaqqsu l-perikli għas-saħħa u jippromwovu s-saħħa ambjentali; (k) iżomm netwerking nazzjonali u internazzjonali fil-qasam tas-saħħa pubblika u jirrappreżenta lill-Gvern f’fora internazzjonali relatati mas-saħħa pubblika; (l) jippromwovi r-riċerka, t-tagħlim u t-taħriġ; (m) jikkopera ma’ organizzazzjonijiet lokali u internazzjonali, partikolarment mal-istituzzjonijiet tal-Unjoni Ewropea involuti fis-saħħa, dwar kwistjonijiet fil-kompetenza tad-dipartiment; (n) iwettaq dik il-funzjoni jew funzjonijiet oħra li l-Ministru jista’ minn żmien għal żmien jistabbilixxi u jordna; (o) jimplimenta kwalunkwe materja oħra meħtieġa għat-twettiq tal-missjoni td-dipartiment, u għall-eżekuzzjoni tad-dmirijiet li jappartjenu lill-Istat, kif stabbilit fl-Att.